2. ΑΠΟΦΑΣΙΣ ΥΠΟΥΡΓΟΥ ΕΘΝ. ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ Αριθ. Φ.183/2/92332 της 19/27 Σεπτ.  1973  (ΦΕΚ Β΄ 1119) Περί ορισμού έδρας, αρμοδιοτήτων κλπ. Επιτροπών προσωρινής διοικήσεως και οικονομικής διαχειρίσεως των Πανεπιστημίων Θράκης και Κρήτης. Έχοντες υπ’ όψιν τας διατάξεις της παρ. 4 του άρθρ. 4 του Ν.Δ.87/1973 «περί ιδρύσεως Πανεπιστημίων εις Θράκην και εις Κρήτην» (ΦΕΚ 159 Α΄), αποφασίζομεν: 1.Ορίζομεν ως έδρας των Επιτροπών διοικήσεως και οικονομικής διαχειρίσεως των Πανεπιστημίων Θράκης και Κρήτης τας πόλεις της Θεσσαλονίκης και των Αθηνών αντιστοίχως. 2.Αι επιτροπαί της παρ. 1 της παρούσης ασκούν ιδία τας αρμοδιότητας: α)Επί της διοικήσεως και οικονομικής διαχειρίσεως του οικείου Πανεπιστημίου. β)Επί της μετακλήσεως καθηγητών αλλοδαπών ανωτάτων Εκπαιδευτικών Ιδρυμάτων προς διδασκαλίαν. «γ)Επί μετακλήσεως Ελλήνων ή Ξένων επιστημόνων και εμπειρογνωμόνων και της αναθέσεως εις αυτούς έργου σχετιζομένου με την διάρθρωσιν, οργάνωσιν, διοίκησιν, λειτουργίαν, και ανέγερσιν των Πανεπιστημίων. Η εις τους ούτω μετακαλουμένους καταβαλλομένη αποζημίωσις ορίζεται δι’ αποφάσεως της οικείας Επιτροπής Προσωρινής Διοικήσεως και Οικονομικής Διαχειρίσεως. Τας σχετικάς συμβάσεις μετά των εν λόγω επιστημόνων και εμπειρογνωμόνων διεπομένας υπό των διατάξεων του ιδιωτικού δικαίου, υπογράφει ο Πρόεδρος της Επιτροπής του οικείου Πανεπιστημίου». Το εδάφ. γ΄ τροποποιήθηκε ως άνω από την 56670/1978 (ΦΕΚ Β΄ 733) όμοια. δ)Επί της εκλογής, της θέσεως και εκτάσεως του γηπέδου του απαραιτήτου δια την ανέγερσιν των Πανεπιστημιουπόλεων προτείνονται και τυχόν αναγκαίαι απαλλοτριώσεις. ε)Επί της αναθέσεως αρχιτεκτονικών μελετών τόσον της γενικής διατάξεως της οικείας Πανεπιστημιουπόλεως, όσον και των καθέκαστα κτιρίων εις Αρχιτέκτονας, ή ομάδας Αρχιτεκτόνων κατόπιν Αρχιτεκτονικού διαγωνισμού ή απ’ ευθείας, ως και επί της αναθέσεως κατά την κρίσιν των εις Διπλωματούχους Μηχανικούς πάσης άλλης σχετικής εργασίας, ήτοι μελετών των έργων υποδομής και των ειδικών εγκαταστάσεων, ως και του εξοπλισμού ή της συντάξεως των τευχών δημοπρατήσεως ή της επιβλέψεως των έργων κλπ. ς)Επί της εκτελέσεως των αναγκαιούντων έργων προς ανέγερσιν των Πανεπιστημιουπόλεων, ως και επί της προμηθείας υλικών και εξοπλιστικών μέσων και επιπλώσεως. 3.Αι αναθέσεις μελετών και εκτελέσεως έργων ως εν παρ. 2δ και 2ε δέον όπως τύχουν της τελικής εγκρίσεως του Υπουργού Εθνικής Παιδείας και Θρησκευμάτων. 4.Εκάστη Επιτροπή επικουρείται υπό Γραμματείας, έργον της οποίας είναι η διεξαγωγή της αλληλογραφίας και η προπαρασκευή πάντων των θεμάτων των αφορώντων εις τα αντίστοιχα Πανεπιστήμια κατά τα ειδικώτερον καθορισθησόμενα υπό των Προέδρων αυτών. 5.Αι εν λόγω Επιτροπαί συνέρχονται τακτικώς μεν άπαξ του μηνός, εκτάκτως δε οσάκις ήθελε κριθή υπό του Προέδρου και ευρίσκονται εν  απαρτία παρόντων τριών τουλάχιστον μελών.  Αι  αποφάσεις  αυτών  λαμβάνονται  κατ’  απόλυτον (Αντί για τη σελ. 636,305) Σελ. 636,305(α) Τεύχος 694–Σελ. 131 Πανεπιστήμιο Θράκης 31.ΗΑ.α.2 πλειοψηφίαν του συνόλου των μελών εκάστης Επιτροπής. Η παρούσα δημοσιευθήτω δια της Εφημερίδος της Κυβερνήσεως. 